कन्नौज। कलेक्ट्रेट सभागार में शनिवार को शिक्षा और समाज कल्याण विभाग की समीक्षा बैठक में जिलाधिकारी ने खामियों पर अधिकारियों को जमकर फटकारा। परिषदीय स्कूलों में पढ़ रहे छात्र-छात्राओं को तत्काल छात्रवृत्ति वितरण करने का निर्देश दिया। वहीं समाज कल्याण विभाग को प्रत्येक गांव का दौरा कर पेंशन पाने वालों का सत्यापन करने और योजना से वंचित पात्रों को शत प्रतिशत पेंशन योजना का लाभ देने का आदेश दिया है। यूनीफार्म वितरण में मानकों के प्रति लापरवाही पर भी कड़ी नाराजगी जताई।